CELEX: 
Language: el
Date: 2017-12-19 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τον καθορισμό των τεχνικών χαρακτηριστικών της ενότητας ad hoc του 2019 σχετικά με την οργάνωση της εργασίας και τις ρυθμίσεις του χρόνου εργασίας όσον αφορά τη διενέργεια δειγματοληπτικής έρευνας εργατικού δυναμικού βάσει του κανονισμού (ΕΚ) αριθ. 577/98 του Συμβουλίου

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 19.12.2017
            
            
               για τον καθορισμό των τεχνικών χαρακτηριστικών της ενότητας ad hoc του 2019 σχετικά με την οργάνωση της εργασίας και τις ρυθμίσεις του χρόνου εργασίας όσον αφορά τη διενέργεια δειγματοληπτικής έρευνας εργατικού δυναμικού βάσει του κανονισμού (ΕΚ) αριθ. 577/98 του Συμβουλίου
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα
                  1
               , και ιδίως το άρθρο 7α παράγραφος 5,
            
            
               Εκτιμώντας τα ακόλουθα:
            
            
               (1)Η ευρωπαϊκή στρατηγική για την απασχόληση, οι κατευθυντήριες γραμμές για την απασχόληση
                  2
                και ο ευρωπαϊκός πυλώνας κοινωνικών δικαιωμάτων
                  3
               , και ιδίως οι αρχές του για την ασφάλεια και προσαρμοστικότητα της απασχόλησης, την ισορροπία μεταξύ επαγγελματικής και προσωπικής ζωής και το καλά προσαρμοσμένο περιβάλλον εργασίας, εκφράζουν την ανάγκη για μεγαλύτερη προσαρμοστικότητα τόσο των επιχειρήσεων όσο και των εργαζομένων στην Ευρώπη και τονίζουν την ανάγκη για συλλογή δεδομένων με μια ευρωπαϊκή έρευνα ευρείας κλίμακας σχετικά με την εφαρμογή διαφόρων μορφών νέων πρακτικών οργάνωσης της εργασίας και ρυθμίσεων του χρόνου εργασίας, καθώς και σχετικά με τις εμπειρίες των εργαζομένων από τις εν λόγω πρακτικές και ρυθμίσεις.
            
            
               (2)Ο κατ’ εξουσιοδότηση κανονισμός (ΕΕ) 2016/1851 της Επιτροπής
                  4
                προσδιορίζει και περιγράφει τους τομείς για τους οποίους πρέπει να παρέχονται λεπτομερέστερες πληροφορίες, δηλαδή τις υποενότητες ad hoc, και οι οποίοι θα πρέπει να περιλαμβάνονται στην ενότητα ad hoc του 2019 σχετικά με την οργάνωση της εργασίας και τις ρυθμίσεις του χρόνου εργασίας όσον αφορά τη διενέργεια δειγματοληπτικής έρευνας εργατικού δυναμικού βάσει του κανονισμού (ΕΚ) αριθ. 577/98 του Συμβουλίου.
            
            
               (3)Ως εκ τούτου, θα πρέπει να προσδιοριστούν τα τεχνικά χαρακτηριστικά, τα φίλτρα, οι κωδικοί και η προθεσμία για τη διαβίβαση των δεδομένων από τα κράτη μέλη στο πλαίσιο της ενότητας ad hoc σχετικά με την οργάνωση της εργασίας και τις ρυθμίσεις του χρόνου εργασίας.
            
            
               (4)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Τα τεχνικά χαρακτηριστικά της ενότητας ad hoc του 2019 σχετικά με την οργάνωση της εργασίας και τις ρυθμίσεις του χρόνου εργασίας, τα φίλτρα, οι κωδικοί που πρέπει να χρησιμοποιηθούν και η προθεσμία εντός της οποίας τα κράτη μέλη πρέπει να αποστείλουν τα αποτελέσματα στην Επιτροπή καθορίζονται στο παράρτημα του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 19.12.2017
            
         
         
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L 77 της 14.3.1998, σ. 3.
               
               
                  
                     (2)
                  
                        Απόφαση (ΕΕ) 2015/1848 του Συμβουλίου, της 5ης Οκτωβρίου 2015, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2015 (ΕΕ L 268 της 15.10.2015, σ. 28).
               
               
                  
                     (3)
                  
                        https://ec.europa.eu/commission/priorities/deeper-and-fairer-economic-and-monetary-union/european-pillar-social-rights_el
               
               
                  
                     (4)
                  
                        Κατ’ εξουσιοδότηση κανονισμός (ΕΕ) 2016/1851 της Επιτροπής, της 14ης Ιουνίου 2016, για τη θέσπιση του προγράμματος ενοτήτων ad hoc, που θα καλύπτει τα έτη 2019, 2020 και 2021, με σκοπό τη διενέργεια δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου (ΕΕ L 284 της 20.10.2016, σ. 1).